section_heading: Singlovi i radijsko emitiranje ("albums cut")
paragraph_text: Iako su se mnoga pravila na Hot 100 listi mijenjala, jedno je pravilo ostalo stalno: pjesma nije mogla ući na Hot 100 listu, osim ako nije izdana kao singl. Ali se 5. prosinca 1998. i to promijenilo pa je lista promijenila naziv iz Hot 100 singles u Hot 100 songs listu. Tijekom 1990-ih se razvio trend promoviranja pjesma preko radija, ali bez izdavanja iste kao singla. Mnoge velike kompanije su tvrdile da singlovi uništavaju prodaju albuma, pa su ih tako pomalo izbacivali. Tako su započei problemi jer su izdavačke kuće odbijale izdavati singlove dok ta pjesma ne bi dospjela na vrh ljestvice radijskog emitiranja. Ponekad su i brisali singlove iz svojih kataloga već nakon jednog tjedna, jer bi tako na taj način dopustili ulazak pjesme na Hot 100 listu.